## Projekts

### LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. .§)

**Grozījumi Ministru kabineta 2012. gada 9. oktobra noteikumos Nr. 695 “Kārtība, kādā piešķir un finansē asistenta pakalpojumu izglītības iestādē”**

Izdoti saskaņā ar Invaliditātes likuma 12. panta

piekto un septīto daļu

1. Izdarīt Ministru kabineta 2012. gada 9.oktobra noteikumos Nr. 695 “Kārtība, kādā piešķir un finansē asistenta pakalpojumu izglītības iestādē”(Latvijas Vēstnesis, 2012, 164. nr., 2013, 218. nr.) šādus grozījumus:

1.1. izteikt 7. punktu šādā redakcijā:

“7. Izglītības iestāde Valsts izglītības informācijas sistēmā (turpmāk – informācijas sistēma) par izglītojamo personu, kurai nepieciešams asistenta pakalpojums, ievada šādas ziņas:

7.1. laika periods par kuru tiek pieprasīti finanšu līdzekļi asistenta pakalpojuma nodrošināšanai;

7.2. ziņas par personu (vārds, uzvārds, personas kods), kura sniedz asistenta pakalpojumu, kā arī asistenta pakalpojuma sniegšanas laika periods;

7.3. šo noteikumu 6. punktā minētā līguma dati (līguma noslēgšanas datums un līguma numurs);

7.4. asistenta faktiski nostrādāto stundu skaits mēnesī.”;

1.2. izteikt 10.2. apakšpunktu šādā redakcijā:

“10.2. asistenta pakalpojuma sniegšanas vienas stundas izcenojumu (1. pielikums);”;

1.3. izteikt 10.4. apakšpunktu šādā redakcijā:

 “10.4. mācību dienu skaitu attiecīgajā mācību gadā, ja izglītojamā persona apgūst vispārējās pamatizglītības vai vispārējās vidējās izglītības programmu, vai darba dienu skaitu, ja izglītojamā persona apgūst pirmsskolas izglītības, profesionālās pamatizglītības, arodizglītības vai profesionālās vidējās izglītības programmu;”;

1.4. izteikt 11. punktu šādā redakcijā:

“11. Finanšu līdzekļus, kas asistenta pakalpojuma nodrošināšanai paredzēti pašvaldību izglītības iestādēm, ministrija piešķir attiecīgajai pašvaldībai. Finanšu līdzekļus, kas asistenta pakalpojuma nodrošināšanai paredzēti valsts dibinātajām izglītības iestādēm un privātajām izglītības iestādēm, ministrija piešķir attiecīgajai izglītības iestādei. Finanšu līdzekļus ministrija piešķir 80 procentu apmērā no finansējuma apmēra, kas aprēķināts atbilstoši šo noteikumu 10. punktam.”;

1.5. izteikt 13. punkta ievaddaļu šādā redakcijā:

“13. Pašvaldības un izglītības iestādes pārskatu par piešķirto valsts budžeta līdzekļu izlietojumu asistenta pakalpojuma nodrošināšanai (turpmāk – pārskats) (2. [pielikums](http://likumi.lv/ta/id/252140#piel0)) iesniedz šādā kārtībā:”;

1.6. izteikt 14. un 15. punktu šādā redakcijā:

“14. Pašvaldības, valsts dibinātās izglītības iestādes un privātās izglītības iestādes pārskatu aizpilda, izmantojot e-pakalpojumu ePārskati atbilstoši normatīvajiem aktiem par kārtību, kādā Valsts kase nodrošina elektronisko informācijas apmaiņu.

15. Ministrija pēc pārskata saņemšanas veic finansējuma pārrēķinu saskaņā ar pārskatā norādīto faktisko finanšu līdzekļu izlietojumu. Finansējuma atlikumu vai pārtēriņu uz pārskata perioda beigām, kas izveidojies pašvaldībām un privātajām izglītības iestādēm, ministrija ņem vērā, veicot nākamā perioda maksājumu saskaņā ar šo noteikumu [12. punktā](https://likumi.lv/ta/id/252140#p12) minētajiem finansējuma pārskaitījuma termiņiem. Finansējuma atlikumu vai pārtēriņu uz pārskata perioda beigām, kas izveidojies valsts dibinātajām izglītības iestādēm, ministrija ņem vērā, veicot nākamā perioda maksājumu saskaņā ar šo noteikumu [12.1.,](https://likumi.lv/ta/id/252140#p12) 12.3. un 12.4. apakšpunktā minētajiem finansējuma pārskaitījuma termiņiem.”;

1.7. papildināt noteikumus ar 16.1 punktu šādā redakcijā:

“16.1 Līdz attiecīgās informācijas sistēmas funkcionalitātes nodrošināšanai izglītības iestādes informācijas sistēmā neievada šo noteikumu 7.3. un 7.4. apakšpunktā minēto informāciju.” ;

1.8. papildināt noteikumus ar 1. pielikumu šādā redakcijā:

 “1.pielikums

Ministru kabineta

2012. gada 9. oktobra

noteikumiem Nr. 695

**Asistenta pakalpojuma sniegšanas vienas stundas izcenojums**

|  |  |
| --- | --- |
| **Mēnesis** | **Vienas stundas izcenojums****(*euro*)** |
| Janvāris | 3,1250 |
| Februāris | 3,1250 |
| Marts | 2,7174 |
| Aprīlis | 3,1646 |
| Maijs | 3,1447 |
| Jūnijs | 3,1447 |
| Jūlijs | 2,8409 |
| Augusts | 2,8409 |
| Septembris | 2,8409 |
| Oktobris | 2,9762 |
| Novembris | 2,9940 |
| Decembris | 3,0120 |

1.9. izteikt pielikumu šādā redakcijā:

“2. pielikums

Ministru kabineta

2012. gada 9. oktobra

noteikumiem Nr. 695

**Pārskats par valsts budžeta līdzekļu izlietojumu asistenta pakalpojuma nodrošināšanai**

|  |  |
| --- | --- |
|  | KODS |
| Pašvaldības nosaukums |  |
| Valsts izglītības iestāde |  |
| Privātā izglītības iestāde |  |

|  |  |
| --- | --- |
| Pārskata gads |  |
| Pārskata periods |  |

|  |  |  |  |  |  |  |  |
| --- | --- | --- | --- | --- | --- | --- | --- |
| Pārskata mēnesis | Finansējuma atlikums (+) / pārtēriņš (-) uz pārskata perioda sākumu | Izglītojamo skaits, kuriem apmaksāts asistenta pakalpojums | Asistentu skaits | Faktiski nostrādāto stundu skaits pārskata periodā | Pārskata periodā saņemtais finansējums | Pārskata periodā izlietotais finansējums, euro | Finansējuma atlikums (+) / pārtēriņš(-) uz pārskata perioda beigām(1.+5.-10.) |
| 1100 Atalgojums | 1210 Darba devēja valsts sociālās apdrošināšanas obligātās iemaksas | Finansējums pašnodarbinātajām personām, kuru saimnieciskā darbība ir asistenta pakalpojuma sniegšana | Finansējums par asistenta pakalpojuma nodrošināšan, kuriem tiek piemērots mikrouzņēmuma nodokļa režīms | Kopā(6.+7.+8.+9.) |
| A | 1 | 2 | 3 | 4 | 5 | 6 | 7 | 8 | 9 | 10 | 11 |
| Iepriekšējā pārskata perioda korekcija |  |  |  |  |  |  |  |  |  |  |  |
| Janvāris |  |  |  |  |  |  |  |  |  |  |  |
| Februāris |  |  |  |  |  |  |  |  |  |  |  |
| Marts |  |  |  |  |  |  |  |  |  |  |  |
| **KOPĀ** |  |  |  |  |  |  |  |  |  |  |  |
| Iepriekšējā pārskata perioda korekcija |  |  |  |  |  |  |  |  |  |  |  |
| Aprīlis |  |  |  |  |  |  |  |  |  |  |  |
| Maijs |  |  |  |  |  |  |  |  |  |  |  |
| Jūnijs |  |  |  |  |  |  |  |  |  |  |  |
| **KOPĀ** |  |  |  |  |  |  |  |  |  |  |  |
| Iepriekšējā pārskata perioda korekcija |  |  |  |  |  |  |  |  |  |  |  |
| Jūlijs |  |  |  |  |  |  |  |  |  |  |  |
| Augusts |  |  |  |  |  |  |  |  |  |  |  |
| **KOPĀ** |  |  |  |  |  |  |  |  |  |  |  |
| Iepriekšējā pārskata perioda korekcija |  |  |  |  |  |  |  |  |  |  |  |
| Septembris |  |  |  |  |  |  |  |  |  |  |  |
| Oktobris |  |  |  |  |  |  |  |  |  |  |  |
| Novembris |  |  |  |  |  |  |  |  |  |  |  |
| Decembris |  |  |  |  |  |  |  |  |  |  |  |
| **KOPĀ** |  |  |  |  |  |  |  |  |  |  |  |

ŠIS DOKUMENTS IR SAGATAVOTS UN ELEKTRONISKI PARAKSTĪTS EPĀRSKATOS,
IZMANTOJOT EPĀRSKATU AUTENTIFIKĀCIJAS RĪKUS”

2. Noteikumi stājas spēkā 2021. gada 1. janvārī.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē: Valsts sekretāra p.i. J.Volberts

Pētersone 67047829

Ieva.Petersone@izm.gov.lv

G.Kušķe 67047880

Guntra.kuske@izm.gov.lv